# Parlament Singapura

| Parlament Singapura *Parliament of Singapore Parlimen Singapura 新加坡国会 சிங்கப்பூர் நாடாளுமன்றம்* |
| --- |
| 14. saziv |
|  |
| Vrsta |
| Vrsta | Jednodomni |
| Historija |
| Osnovano | 9. kolovoza 1965. |
| Prednik | Zakonodavna skupština Singapura |
| Vodstvo |
| Predsjednik | Seah Kian Peng, PAP (od 2. kolovoza 2023.) |
| Zamjenica | Jessica Tan, PAP (od 31. kolovoza 2023.) |
| Struktura |
| Broj zastupnika | 104 |
|  |
| Političke grupe | Vlada
     PAP (79)
Opozicija
     WP (8)
     PSP (2)
Nominirani zastupnici
     Nezavisni (9)
Upražnjena mjesta
     Upražnjeno (6) |
| Izbori |
| Posljednji izbori | 10. srpnja 2020. |
| Sljedeći izbori | do 24. studenog 2025. |
| Mjesto zasjedanja |
|  |
| Zgrada Parlamenta |

**Parlament Singapura** (engleski: *Parliament of Singapore*; mandarinski: 新加坡国会; malajski: *Parlimen Singapura*; tamilski: சிங்கப்பூர் நாடாளுமன்றம்) jednodomni je parlament Republike Singapur. Zajedno s predsjednikom Singapura, Parlament uživa najviše ovlasti u državi te je predstavnik zakonodavne vlasti u državi. Temeljen, mahom, na Westminsterskom sistemu, parlament se sastoji od izabranih zastupnika, ali i zastupnika bez izborih jedinica te nominiranih zastupnika, koji se imenuju. Nakon općih izbora 2020. godine, Parlament od 104 članova sadržavao je 93 izabrana zastupnika (iako ih je sada 87), dva zastupnika bez izborne jedinice i devet nominiranih zastupnika. Ove potonje u pravilu imenuje predsjednik svake dvije godine.

Predsjednik (*Speaker*) Parlamenta vodi administraciju Parlamenta i tajništva te predsjeda sjednicama. Druge važne osobe su predsjednik kluba vladajuće većine (engleski: *Leader of the House*), kojeg imenuje premijer kako bi predstavljao vladu u Parlamentu i provodio vladin zakonodavni program, te predsjednik opozicije (engleski: *Leader of the Opposition*), zastupnik koji vodi najjaču opozicijsku stranku u Parlamentu. Dio parlamentarnih poslova odrađuju i razni odbori koji se sastoje od parlamentarnih zastupnika. Postoje stalni odbori, koji se uvijek utemeljuju pri novim sazivima Parlamenta, ali i *ad hoc* odbori koji se formiraju za obavljanje konkretne zadaće i onda raspuštaju. U Parlamentu djeluju i *backbencheri*, čija je funkcija nadziranje rada parlamentarnih odobra u ime vladajuće stranke.

Temeljne zadaće Parlamenta su donošenje zakona, nadzor nad državnim financijama te nadzor nad radom vlade i ministara. Parlament zasjeda od trenutka inauguracije do prorogacije ili raspuštanja, s tim da mandat jednog saziva može trajati najviše pet godina, nakon kojih se Parlament raspušta po sili zakona. Nakon toga se u roku od tri mjeseca moraju održati opći izbori.

Kvorum koji je potreban za valjano funkcioniranje parlamenta čini četvrtina od ukupnog broja svih zastupnika, ne računajući predsjednika Parlamenta. Nakon provedene rasprave, predsjednik Parlamenta stavlja određeni prijedlog na glasovanje. Glasovanje se uglavnom obavlja usmeno, pri čemu predsjednik Parlamenta proglašava odluku usvojenom ili neusvojenom temeljem slobodne procjene je li više zastupnika glasovalo za ili protiv. Ukoliko takva procjena ne može biti donesena, glasovi se formalno registriraju i prebrojavaju.

Od 1955. do 1999. godine, Parlament se sastajao u Staroj zgradi Parlamenta, a od 1999. godine sastaje se u aktualnoj Zgradi Parlamenta.

## Vanjske veze

* Službene stranice‍
	+ Bills introduced in Parliament from 2002
	+ Order Paper
	+ Parliamentary glossary
	+ Select Committee reports from 1955
	+ Singapore Parliament Reports from 1955
	+ Votes and proceedings